Wildcard string compare (globbing) - CodeProject 11,034,102 members (64,752 online)
Last Visit: 31-Dec-99 19:00 Last Update: 22-Nov-14 0:32Refresh123456 Next » 5 Wenke vir 'n suksesvolle bestuursvlak-werksonderhoud - Solidariteit Wêreld LoopbaanSolidariteit Wêreld Loopbaan
Tuis › Artikels › 5 Wenke vir 'n suksesvolle bestuursvlak-werksonderhoud
5 Wenke vir 'n suksesvolle bestuursvlak-werksonderhoud
Nadat jy jouself vir ʼn hele aantal jare in middelbestuur afgesloof het, doen die geleentheid hom uiteindelik voor: ʼn uitvoerende pos gaan oop met jou naam daarop. Nogtans is jy nie heeltemal seker hoe om die onderhoud wat voor die deur lê te benader nie.
Terwyl alle onderhoude oorweldigend en intimiderend kan voorkom, verskil ʼn onderhoud vir ʼn bestuursvlakpos gewoonlik aansienlik van die gewone werksonderhoud wat die meeste van ons al ervaar het, sê Lyndy van den Barselaar, besturende direkteur van Suid-Afrika se voorsiener van werkplek-oplossings, ManpowerGroup.
Van den Barselaar deel sommige van haar gedagtes oor hoe om behoorlik vir ʼn onderhoud vir ʼn bestuurpos voor te berei, hetsy of jy by ʼn nuwe organisasie of binne jou huidige organisasie vir ʼn onderhoud gaan:
Definieer jou persoonlike bestuurstyl
Voordat jy vir ʼn onderhoud vir ʼn bestuurpos gaan, is dit belangrik om te verstaan dat daar baie verskillende bestuurstyle is en dat jy gevra sal word wat jou persoonlike bestuurstyl is. Doen navorsing oor die verskillende bestuurstyle en bepaal watter een jy die waarskynlikste sal wees en watter die beste sal wees vir die pos waaroor die onderhoud gevoer gaan word.
Toon dat jy verstaan hoe jou bestuursvaardighede die maatskappy se uiteindelike doelwit affekteer
Maak seker jy demonstreer hoe jou rol as ʼn bestuurder ʼn impak op die maatskappy se winsmarge sal hê. Jou moet ʼn goeie begrip hê van waar jy in die groot prentjie inpas en die maniere waarop jou rol belangrik is vir die doeltreffende bedryf van die besigheid. Wees voorbereid om jou vaardighede uit te lig, soos besluitneming, onderhandeling en delegering, en om te praat oor jou ervaring in die bestuur van mense, projekte of begrotings.
Demonstreer selfhandhawing en die vermoë om onder druk te kan funksioneer
Die vermoë om onder druk te kan funksioneer, word dikwels in ʼn bestuursvlakonderhoud ondersoek. Probeer so kalm as moontlik bly en kommunikeer op ʼn doeltreffende wyse. Jou onderhoudvoerder wil sien dat jy in staat is om die kamer te beheer, jou punt duidelik te kan oordra en onder druk gefokus kan bly. Op hierdie manier sal dit vir jou onderhoudvoerder makliker wees om jou as die regte kandidaat te sien om die pos te vul.
Demonstreer jou probleemoplossingsvaardighede
In die meeste gevalle word van bestuurders verwag om probleme op te los as deel van hulle werk. Soms is hierdie probleme personeelverwant, soos om ʼn dispuut te besleg tussen kolleges wat jy bestuur. By ander geleenthede mag die probleme verwant wees aan ʼn kliënt of ʼn tegniese aspek van jou werk of seksie van die besigheid wat jy bestuur. As jy kan demonstreer dat jy in staat is om probleme vinnig en doeltreffend te hanteer, sal dit beslis in jou guns tel.
Berei notas voor oor sommige ervarings in jou loopbaan wat vereis het dat jy jou probleemoplossingsvaardighede demonstreer. Vra jou onderhoudvoerder uit oor moontlike uitdagings waarmee jy in die rol te kampe mag hê, en stel ʼn paar oplossing vir hulle voor, indien toepaslik.
Benader die onderhoud as ʼn tweerigting-gesprek
Dikwels sal kandidate hulle vrae terughou tot aan die einde van die onderhoud. Jy kan egter gedurende die onderhoud vir ʼn bestuurspos aangemoedig word om meer betrokke te raak in die onderhoud as ʼn tweerigting-gesprek, eerder as net deel te neem in ʼn heen en weer, vrae en antwoorde tipe gesprek.
As jy vir die eerste keer ʼn onderhoud voer vir ʼn bestuurspos, is dit belangrik om te dink aan die tipe verantwoordelikheid wat jy op jou skouers sal neem in daardie rol en dit gebruik om aan jou onderhoudvoerder strategiese denke te demonstreer.
Terwyl jou deur die onderhoudproses vir ʼn bestuurspos beweeg, onthou dat die bestuurder wat die aanstelling doen jou algehele gepastheid vir ʼn bestuurspos binne hulle organisasie evalueer. ʼn Bestuursonderhoud sal hoofsaaklik fokus op jou kommunikasievaardighede, professionele vernuf en leierskapstyl.
Times Live: https://www.timeslive.co.za/sebenza-live/features/2018-04-19-tips-for-a-successful-management-level-job-interview/
Iron Talent: https://www.oriontalent.com/military-job-seekers/transition-resources/interviewing/management-interview.aspx